**El TecnoCampus posa en marxa noves sessions d’emprenedoria al juny per a idees de negoci a l’entorn digital**

El TecnoCampus, amb la col·laboració de la Diputació de Barcelona, posa en marxa aquest mes de juny un conjunt de formacions gratuïtes que tenen com a objectiu proporcionar les eines necessàries a persones emprenedores amb una idea de negoci focalitzada en l’entorn digital.

El detall d'aquest itinerari formatiu de quatre sessions és aquest:

* “Com guanyar diners: Models de negoci a Internet”. Dimarts 20/06 de 15 h a 19 h. S’abordaran qüestions com els models basats en la publicitat, en cobrar al venedor o al comprador o altres models de negoci. La formadora és Montserrat Peñarroya
* “Com impulsar un model de negoci mitjançant una App Mòbil”. Dimecres 21/06 de 16h a 18h. Es farà una introducció a la tecnologia mòbil, a més d’una anàlisi de plataformes de desenvolupament d’apps, de mètodes i pràctiques, de models de negoci basats en apps o de l’ús de les apps com a eines de màrqueting. El formador és Albert d’Anta .
* “Com aconseguir clients amb la publicitat online: mitjans i mètodes efectius de promoció a baix cost”. Dijous 22/06 de 15 h a 19 h. En aquesta sessió s’abordarà el màrqueting online, el SEO i el SEM, la publicitat a les xarxes socials o les conversions a partir de fixar objectius, entre altres qüestions. El formador és Fabio Bugalla.
* “Mercats i models de negoci amb metodologia Canvas." Dimarts 27/06 de 15 h a 19 h. Es treballarà la proposta de valor del projecte mitjançant la metodologia del Business Model Canvas, des del BM Canvas del nostre projecte fins a l’estudi de mercat per avaluar el model de negoci. La formadora és Teresa Guix.

Si vols apuntar-t’hi o consultar altres formacions relacionades amb l'emprenedoria, pots consultar-les a l'apartat [www.tecnocampus.cat/fomacio-emprenedors](http://www.tecnocampus.cat/fomacio-emprenedors).

Més informació:  
Oriol Ribet   
Telf. 93 741 49 60 / 678 794 288   
[www.tecnocampus.cat](http://www.tecnocampus.cat)